sukhrobnurali/uzbek-legal-corpus huggingface dataset:
Qurbon hayitini nishonlash toʻgʻrisida
(resolution, 2020-09-28)

Muborak Qurbon hayitining maʼnaviy hayotimizdagi oʻrni, mohiyati va ahamiyatini, xalqimizga mansub mehr-oqibat, shukronalik va bagʻrikenglik ramzi ekanini eʼtiborga olib, milliy-diniy qadriyatlarimizni asrash va ulugʻlash maqsadida hamda Oʻzbekiston Respublikasi Prezidenti Islom Karimovning “Diniy bayram — Qurbon hayitini dam olish kuni deb eʼlon qilish haqida”gi 1991-yil 20-iyundagi PF-221-sonli Farmoniga muvofiq: 1. Oʻzbekiston musulmonlari idorasining joriy yilda Qurbon hayitining birinchi kuni 12-sentabr dushanba kuniga toʻgʻri kelishi haqidagi murojaatini inobatga olib, 2016-yil 12-sentabr mamlakatimizda dam olish kuni deb belgilansin va bayram sifatida keng nishonlansin. 2. Respublika “Nuroniy”, “Mahalla” jamgʻarmalari va boshqa barcha mutasaddi idoralar, jamoat tashkilotlari Qurbon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Qurbon hayitini nishonlash bilan bogʻliq tadbirlarni keng yoritish tavsiya etilsin.
Oʻzbekiston Respublikasi Hukumatining ayrim qarorlariga qoʻshimchalar kiritish toʻgʻrisida (Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 25-apreldagi OʻRQ-405-son Qonuni)
(law, 2024-07-04)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 25-apreldagi OʻRQ-405-son Qonunining 22-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozukulov zimmasiga yuklansin.
Oʻzbekiston Respublikasi mustaqilligining yigirma besh yilligi nishonlanishi munosabati bilan dam olish kunini koʻchirish toʻgʻrisida
(resolution, 2020-09-28)

Oʻzbekiston Respublikasi mustaqilligining yigirma besh yilligi nishonlanishi munosabati bilan hamda aholining dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2016-yil 4-sentabr yakshanba dam olish kuni 2016-yil 2-sentabr juma kuniga koʻchirilsin; 2016-yil 4-sentabr yakshanba kuni ish kuni deb eʼlon qilinsin.
Oʻzbekiston Respublikasi Milliy olimpiya qoʻmitasi huzuridagi Respublika sport tibbiyoti ilmiy-amaliy markazi faoliyatini tashkil etishga doir keyingi chora-tadbirlar toʻgʻrisida
(resolution, 2016-08-25)

Oʻzbekiston Respublikasi Prezidentining “Oʻzbekiston Respublikasi Milliy olimpiya qoʻmitasi huzuridagi Respublika sport tibbiyoti ilmiy-amaliy markazini tashkil etish toʻgʻrisida” 2013-yil 3-iyuldagi PQ-1994-son qarorini bajarish yuzasidan, shuningdek Oʻzbekiston Respublikasi Milliy olimpiya qoʻmitasi huzuridagi Respublika sport tibbiyoti ilmiy-amaliy markazi (keyingi oʻrinlarda Sport tibbiyoti markazi deb ataladi) faoliyatini samarali tashkil etish va uning moddiy-texnika bazasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Milliy olimpiya qoʻmitasining Toshkent shahri, Shayxontohur tumani, Olmazor koʻchasi, 6-uy manzilidagi binoning Sport tibbiyoti markazi egallab turgan qismini ijara toʻlovining nol stavkasi boʻyicha, kommunal xizmatlar va foydalanish xarajatlari qiymati egallab turilgan maydonga mutanosib va/yoki isteʼmol qilingan xizmatlar miqdorida Sport tibbiyoti markazi tomonidan Oʻzbekiston Respublikasi Milliy olimpiya qoʻmitasiga qoplangan holda 2016-yil 1-sentabrdan boshlab Markazga ijaraga berish toʻgʻrisidagi taklifiga rozilik berilsin. 2. Quyidagilar maʼlumot uchun qabul qilinsin: Sport tibbiyoti markazidan olingan qoplash summalari Milliy olimpiya qoʻmitasining daromadi hisoblanmaydi va ularga soliq solinmaydi; binoning bir qismini ijara toʻlovining nol stavkasi boʻyicha Sport tibbiyoti markaziga ijaraga berish xizmatlari Oʻzbekiston Respublikasi Milliy olimpiya qoʻmitasi uchun tadbirkorlik faoliyati sifatida qaralmaydi va tegishli ravishda Qoʻmitada soliq toʻlash boʻyicha majburiyatlar paydo boʻlmaydi. 3. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari A.I. Ikramov va M.M. Karimov zimmasiga yuklansin. 1. Vazirlar Mahkamasining 2013-yil 15-avgustdagi 226-son qarori (Oʻzbekiston Respublikasi QT, 2013-y., 8-son, 56-modda) bilan tasdiqlangan Oʻzbekiston Respublikasi Milliy olimpiya qoʻmitasi huzuridagi Respublika sport tibbiyoti ilmiy-amaliy markazi toʻgʻrisidagi nizomning 9-bandida: toʻqqizinchi xatboshidagi “birkitilgan kontingentdagi shaxslarga” soʻzlari chiqarib tashlansin; oʻn birinchi xatboshidagi “xizmatlar” soʻzi “toʻlov asosida xizmatlar” soʻzlari bilan almashtirilsin. 2. Vazirlar Mahkamasining “Oʻzbekiston Respublikasi Milliy olimpiya qoʻmitasi huzuridagi Respublika sport tibbiyoti ilmiy-amaliy markazi faoliyatini tashkil etishga doir qoʻshimcha chora-tadbirlar toʻgʻrisida” 2015-yil 1-maydagi 109-son qarorining (Oʻzbekiston Respublikasi QT, 2015-y., 5-son, 34-modda) rus tilidagi matni 1-bandining ikkinchi xatboshidagi “na platnoy osnove” soʻzlari chiqarib tashlansin.
Oʻzbekiston Milliy teleradiokompaniyasi tizimiga kiruvchi teleradiokanallar efirini yuqori sifatli tele-radio mahsulotlari bilan toʻldirish boʻyicha qoʻshimcha chora-tadbirlar toʻgʻrisida
(resolution, 2021-06-25)

Televideniye va radioefirga uzatish uchun jahon ishlab chiqaruvchilarining eng yaxshi asarlari va turdosh huquqlar obyektlaridan foydalanish huquqlarini sotib olish yoʻli bilan tomoshabinlar auditoriyasining qiziqishlari va ehtiyojlarini qondirish uchun qoʻshimcha shart-sharoitlarni taʼminlash, mualliflik huquqi va turdosh huquqlar toʻgʻrisidagi qonun hujjatlariga rioya etish uchun shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Milliy teleradiokompaniyasiga (keyingi oʻrinlarda Oʻzbekiston MTRK deb ataladi) realizatsiya qilishda mutlaq huquqqa ega boʻlgan umumeʼtirof etilgan xorijiy ishlab chiqaruvchilarning mahsulotlarini teleradioefirlarda joylashtirishga litsenziya huquqlarini sotib olish boʻyicha tanlov (tender) savdolarini oʻtkazmasdan, keyinchalik ularni Oʻzbekiston MTRK teleradiokanallarida joylashtirgan holda import shartnomalarini tuzish huquqi berilsin. 2. Belgilab qoʻyilsinki: Oʻzbekiston MTRKning tegishli buyrugʻi bilan tashkil etilgan Ijodiy kengashning qarorlari umumeʼtirof etilgan xorijiy ishlab chiqaruvchilarning mahsulotlarini teleradioefirlarda joylashtirish uchun litsenziya huquqlarini sotib olish boʻyicha import shartnomalarini tuzish uchun asos hisoblanadi; Oʻzbekiston MTRK raisi Ijodiy kengash tomonidan shakllantirilgan xorijiy ishlab chiqaruvchilarning teleradiomahsulotlari roʻyxatini tasdiqlaydi va xarid qilinayotgan teleradiomahsulotlarning milliy urf-odatlar va umumqabul qilingan madaniy qadriyatlarga muvofiqligi uchun shaxsan javob beradi; Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi huzuridagi “Loyihalar va import kontraktlarini kompleks ekspertiza qilish markazi” DUKda umumeʼtirof etilgan xorijiy ishlab chiqaruvchilarning mahsulotlarini realizatsiya qilish boʻyicha mutlaq huquqlarga ega boʻlgan teleradioefirlarda joylashtirish uchun litsenziya huquqlarini sotib olishga doir import shartnomalari ekspertizadan oʻtkazilmaydi; umumeʼtirof etilgan xorijiy ishlab chiqaruvchilarning mahsulotlarini realizatsiya qilishda mutlaq huquqlarga ega boʻlgan teleradioefirlarda joylashtirish uchun litsenziya huquqlarini sotib olish bilan bogʻliq xarajatlar Oʻzbekiston MTRKning ushbu maqsadlar uchun nazarda tutilgan budjet va budjetdan tashqari mablagʻlari doirasida amalga oshiriladi. 3. Oʻzbekiston Respublikasi Markaziy bankiga vakolatli bank bilan birgalikda umumeʼtirof etilgan xorijiy ishlab chiqaruvchilarning mahsulotlarini teleradioefirlarda joylashtirish uchun litsenziya huquqlarini sotib olish boʻyicha import shartnomalari haqini toʻlash uchun mablagʻlarni belgilangan tartibda xorijiy valyutaga konvertatsiya qilinishini taʼminlash tavsiya etilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.M. Karimov zimmasiga yuklansin.
Ish haqi, pensiyalar, stipendiyalar va nafaqalar miqdorini oshirish toʻgʻrisida
(decree, 2025-11-26)

6. Oʻzbekiston Respublikasi Prezidentining 2015-yil 26-avgustdagi PF-4751-sonli Farmoni (6-bandi istisno qilingan holda) 2016-yilning 1-oktabridan oʻz kuchini yoʻqotgan deb hisoblansin.
Vazirlar Mahkamasining “Xorijiy avtotransport vositalari kirishi, chiqishi va tranzit oʻtishini nazorat qilishni yanada takomillashtirish toʻgʻrisida” 2008-yil 17-dekabrdagi 274-son qaroriga oʻzgartirish kiritish haqida
(resolution, 2018-05-04)

Xorijiy avtotransport vositalarining Oʻzbekiston Respublikasi hududiga kirishi, chiqishi va tranzit boʻyicha boʻlishini nazorat qilishni yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Xorijiy avtotransport vositalari kirishi, chiqishi va tranzit oʻtishini nazorat qilishni yanada takomillashtirish toʻgʻrisida” 2008-yil 17-dekabrdagi 274-son qaroriga 1-ilovaning (Oʻzbekiston Respublikasi QT, 2008-y., 12-son, 66-modda) 1-bandidagi “118” raqami “180” raqami bilan almashtirilsin. 2. Ushbu qaror bilan kiritilayotgan oʻzgartirish 2016-yil 1-sentabrdan boshlab kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Qishloq xoʻjaligi korxonalarining davlat ehtiyojlari uchun xarid qilinadigan paxta va gʻalla yetishtirish xarajatlarini tijorat banklari tomonidan kreditlash tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2018-04-13)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi qonunlari va Oʻzbekiston Respublikasi Vazirlar Mahkamasining 2015-yil 25-dekabrdagi 372-son “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzpaxtasanoateksport” xolding kompaniyasini tashkil etish toʻgʻrisida” 2015-yil 27-oktabrdagi PF-4761-son Farmoni va Oʻzbekiston Respublikasi Prezidentining “Oʻzpaxtasanoateksport” xolding kompaniyasi faoliyatini tashkil etish chora-tadbirlari toʻgʻrisida” 2015-yil 28-oktabrdagi PQ-2422-son qarori)gi qaroriga muvofiq Oʻzbekiston Respublikasi Moliya vazirligi va Markaziy banki Boshqaruvi qaror qiladi: 1. Oʻzbekiston Respublikasi Moliya vazirligi va Markaziy banki Boshqaruvining 2007-yil 13-martdagi 30, 288-V-son qarori (roʻyxat raqami 1675, 2007-yil 14-aprel) (Oʻzbekiston Respublikasi qonun hujjatlari toʻplami, 2007-y., 16-son, 168-modda) bilan tasdiqlangan Qishloq xoʻjaligi korxonalarining davlat ehtiyojlari uchun xarid qilinadigan paxta va gʻalla yetishtirish xarajatlarini tijorat banklari tomonidan kreditlash tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-bandning uchinchi xatboshisidagi “1-apreliga qadar paxta xom-ashyosi qiymatining 25 foizigacha” degan soʻzlar “1-mayiga qadar paxta xomashyosi qiymatining 30 foizigacha” degan soʻzlar bilan almashtirilsin. 2. 4-bandning birinchi xatboshisidagi “Oʻzpaxtasanoat” uyushmasi” degan soʻzlar “Oʻzpaxtasanoat” aksiyadorlik jamiyati” degan soʻzlar bilan almashtirilsin. 3. 5-bandning beshinchi xatboshisidagi “Oʻzpaxtasanoat” uyushmasi” degan soʻzlar “Oʻzpaxtasanoat” aksiyadorlik jamiyati” degan soʻzlar bilan almashtirilsin. 4. 6-bandning uchinchi xatboshisi “urugʻlik material” degan soʻzlardan keyin “hamda SIU xizmatlari” degan soʻzlar bilan toʻldirilsin. 5. 13-bandda: quyidagi mazmundagi xatboshi bilan toʻldirilsin: “Shu bilan birga, paxta va gʻalla hosilini yetishtiruvchi qishloq xoʻjalik korxonalarining 13301-sonli va 14301-sonli hisobvaraqlaridan toʻlovlar, topshiriq shartnomasi asosida mazkur Nizomning 5-bandida koʻrsatilgan maqsadlar uchun memorial orderga asosan amalga oshiriladi.”; 6. 14-bandning “g” kichik bandidagi “Oʻzpaxtasanoat” uyushmasi” degan soʻzlar “Oʻzpaxtasanoat” aksiyadorlik jamiyati” degan soʻzlar bilan almashtirilsin. 7. Mazkur oʻzgartirish va qoʻshimchalar Oʻzbekiston Respublikasi Qishloq va suv xoʻjaligi vazirligi va Oʻzbekiston Fermerlari kengashi bilan kelishilgan.
Toshkent davlat yuridik universiteti magistraturasiga qabul qilishda yozma imtihon oʻtkazish va uning natijalarini aniqlash tartibi toʻgʻrisidagi nizomga oʻzgartirishlar kiritish haqida
(order, 2018-10-05)

Oʻzbekiston Respublikasi Vazirlar Mahkamasining 2013-yil 23-iyuldagi 206-son “Toshkent davlat yuridik universiteti magistraturasiga qabul qilish tartibi toʻgʻrisidagi nizomni tasdiqlash haqida”gi hamda 2015-yil 4-sentabrdagi 256-son “Toshkent davlat yuridik universiteti magistraturasiga qabul qilish tartibi toʻgʻrisidagi nizomga oʻzgartirishlar kiritish haqida”gi qarorlariga muvofiq buyuraman: 1. Oʻzbekiston Respublikasi adliya vazirining 2013-yil 26-iyuldagi 223-mh-son buyrugʻi (roʻyxat raqami 2491, 2013-yil 26-iyul) (Oʻzbekiston Respublikasi qonun hujjatlari toʻplami, 2013-y., 30-son, 406-modda) bilan tasdiqlangan Toshkent davlat yuridik universiteti magistraturasiga qabul qilishda yozma imtihon oʻtkazish va uning natijalarini aniqlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq davlat roʻyxatidan oʻtkazilsin va Idoraviy normativ-huquqiy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (Sh. Saidov) mazkur idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazir oʻrinbosari A. Usmanov zimmasiga yuklansin. 1. 1-banddagi “Mutaxassislik fani” degan soʻzlar “Mutaxassislik fanlari” degan soʻzlar bilan almashtirilsin. 2. 5-banddagi “3 — 10” raqamlari “3 — 15” raqamlari bilan almashtirilsin. 3. Mazkur oʻzgartirishlar Oʻzbekiston Respublikasi Oliy va oʻrta maxsus taʼlim vazirligi hamda Toshkent davlat yuridik universiteti bilan kelishilgan.
Havo transportida yoʻlovchi va bagaj tashish qoidalariga oʻzgartirishlar kiritish haqida
(order, 2016-08-12)

Oʻzbekiston Respublikasi Vazirlar Mahkamasining 2016-yil 2-iyundagi 183-sonli “Oʻzbekiston Respublikasi fuqaro aviatsiyasida aviatsiya xavfsizligiga tekshirish oʻtkazish tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2011-yil 11-apreldagi 45-sonli buyrugʻi (roʻyxat raqami 2238, 2011-yil 29-iyun) (Oʻzbekiston Respublikasi qonun hujjatlari toʻplami, 2011-y., 26-son, 275-modda) bilan tasdiqlangan Havo transportida yoʻlovchi va bagaj tashish qoidalariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 6-band oʻz kuchini yoʻqotgan deb topilsin. 2. 94-band quyidagi tahrirda bayon etilsin: “94. Havo kemasida tashish taqiqlangan xavfli moddalar va buyumlar roʻyxati Xalqaro fuqaro aviatsiyasi tashkilotining (IKAO) Xavfli yuklarni havoda tashish boʻyicha texnik yoʻriqnomalari (Doc 9284) hamda Vazirlar Mahkamasining 2016-yil 2-iyundagi 183-son qarori bilan tasdiqlangan Oʻzbekiston Respublikasi fuqaro aviatsiyasida aviatsiya xavfsizligiga tekshirish oʻtkazish tartibi toʻgʻrisidagi nizom bilan belgilangan.”. 3. Mazkur oʻzgartirishlar Oʻzbekiston Respublikasi Ichki ishlar vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasi, Milliy xavfsizlik xizmati, Davlat bojxona qoʻmitasi, Axborot texnologiyalari va kommunikatsiyalarini rivojlantirish vazirligi hamda “Oʻzbekiston havo yoʻllari” milliy aviakompaniyasi bilan kelishilgan.
Vazirlar Mahkamasining “Respublikada savdo tushumi inkassatsiya qilinishini va nazorat-kassa mashinalaridan foydalanishni tubdan yaxshilash chora-tadbirlari toʻgʻrisida” 1997-yil 11-dekabrdagi 548-son qaroriga oʻzgartirishlar kiritish toʻgʻrisida
(resolution, 2024-05-07)

Oʻzbekiston Respublikasi Prezidentining “Xususiy mulk, kichik biznes va xususiy tadbirkorlikni ishonchli himoya qilishni taʼminlash, ularni jadal rivojlantirish yoʻlidagi toʻsiqlarni bartaraf etish chora-tadbirlari toʻgʻrisida” 2015-yil 15-maydagi PF-4725-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining “Respublikada savdo tushumi inkassatsiya qilinishini va nazorat-kassa mashinalaridan foydalanishni tubdan yaxshilash chora-tadbirlari toʻgʻrisida” 1997-yil 11-dekabrdagi 548-son qaroriga (Oʻzbekiston Respublikasi QT, 1997-y., 11-12-son, 39-modda) ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 2-band oʻz kuchini yoʻqotgan deb hisoblansin. 2. 5-bandning ikkinchi xatboshi quyidagi tahrirda bayon qilinsin: “Aholi bilan pulli hisob-kitoblarni amalga oshirishda fiskal xotiraga ega boʻlgan nazorat-kassa mashinalarini qoʻllash tartibi toʻgʻrisida nizom talablarining tegishli tashkilotlar tomonidan ogʻishmay bajarilishi ustidan doimiy nazoratni taʼminlasinlar”.
“Paxta tozalash sanoati korxonalarini modernizatsiya va rekonstruksiya qilish dasturini amalga oshirish uchun moʻljallangan mablagʻlarni Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi maxsus subhisob raqamida jamlash va ulardan foydalanish tartibi toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2016-08-09)

Oʻzbekiston Respublikasi Vazirlar Mahkamasining 2015-yil 25-dekabrdagi 372-son “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzpaxtasanoateksport” xolding kompaniyasini tashkil etish toʻgʻrisida” 2015-yil 27-oktabrdagi PF-4761-son Farmoni va Oʻzbekiston Respublikasi Prezidentining “Oʻzpaxtasanoateksport” xolding kompaniyasi faoliyatini tashkil etish chora-tadbirlari toʻgʻrisida” 2015-yil 28-oktabrdagi PQ-2422-son qarori)”gi qaroriga muvofiq buyuraman: 1. Oʻzbekiston Respublikasi moliya vazirining 2007-yil 29-maydagi 62-son “Paxta tozalash sanoati korxonalarini modernizatsiya va rekonstruksiya qilish dasturini amalga oshirish uchun moʻljallangan mablagʻlarni Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi maxsus subhisob raqamida jamlash va ulardan foydalanish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 1694, 2007-yil 27-iyun) (Oʻzbekiston Respublikasi qonun hujjatlari toʻplami, 2007-y., 25-26-son, 276-modda) oʻz kuchini yoʻqotgan deb topilsin. 2. Mazkur buyruq “Oʻzpaxtasanoat” AJ bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Toshkent davlat yuridik universiteti magistraturasiga qabul qilishda test sinovlarini tashkil etish va oʻtkazish tartibi toʻgʻrisidagi nizomga oʻzgartirishlar kiritish haqida
(order, 2018-05-07)

Vazirlar Mahkamasining 2013-yil 23-iyuldagi 206-son qarori bilan tasdiqlangan Toshkent davlat yuridik universiteti magistraturasiga qabul qilish tartibi toʻgʻrisida nizomga muvofiq buyuraman: 1. Oʻzbekiston Respublikasi Vazirlar Mahkamasi huzuridagi Davlat test markazi direktorining 2013-yil 24-iyuldagi 01-268-son buyrugʻi (roʻyxat raqami 2490, 2013-yil 26-iyul) bilan tasdiqlangan Toshkent davlat yuridik universiteti magistraturasiga qabul qilishda test sinovlarini tashkil etish va oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 4-banddagi “3 — 10-sanalari” degan soʻzlar “3 — 15-sanalari” degan soʻzlar bilan almashtirilsin. 2. 10-bandning uchinchi xatboshisidagi hamda 1-ilovaning 2-shakli nomidagi “(TOEFL yoki IELTS)” degan soʻzlar “(CEFR, IELTS yoki TOEFL)” degan soʻzlar bilan almashtirilsin. 3. 56-band quyidagi tahrirda bayon etilsin: “56. Abituriyentlar ikkita (“Demokratik davlat va fuqarolik jamiyati qurish nazariyasi va amaliyoti asoslari”, “Mutaxassislik fanlari”) yoki uchta (“Demokratik davlat va fuqarolik jamiyati qurish nazariyasi va amaliyoti asoslari”, “Mutaxassislik fanlari” va “Chet tili”) fan majmualari boʻyicha test sinovini topshiradi. “Demokratik davlat va fuqarolik jamiyati qurish nazariyasi va amaliyoti asoslari”, “Chet tili” fanlari test savollari namunaviy oʻquv dasturlari asosida, “Mutaxassislik fanlari” test savollari TDYU tomonidan Oʻzbekiston Respublikasi Oliy va oʻrta maxsus taʼlim vazirligi bilan kelishilgan holda tasdiqlangan oʻquv dasturlariga muvofiq Davlat test markazi tomonidan shakllantiriladi.”. 4. 57, 58 va 65-bandlardagi “Mutaxassislik fani” degan soʻzlar “Mutaxassislik fanlari” degan soʻzlar bilan almashtirilsin. 5. Mazkur oʻzgartirishlar Toshkent davlat yuridik universiteti bilan kelishilgan.